EN 
ARACEAE (AUCTORE ENGLER). 581 
oppositis vel suboppositis, poro ovato paullum descendente in ver- 
tice aperientibus, pollen in farciminulis emittentibus. Genitalia 
rudimentaria (staminodia) e basi plus minusve bulboso-incrassata, 
verrucosa, in subulam filiformem contracta, inferiora (inter flores 
feminei et masculi) sursum, superiora (supra flores masculos) deor- 
sum flexa vel breviter allis, inferiora raro (Gymnomesium) de- 
ficientia. Flores feminei monogyni: Ovarium oblongum, obtusum, 
uniloculare , placenta laterali sursum (directione spadicis) versa, 
subelevata, multiovulata; ovula orthotropa 6 vel plura, lagenae- 
formia funiculis brevibus biseriatim affixa. Stylus vix nullus ; 
stigma sessile, subhemisphaericum. Bacca obovata, unilocularis, 
polysperma. Semen sphaeroideum vertice conoideo parum pro- 
ducto, rectum, imprimis basin versus rugosum, strophiolo obconico 
succulento. Embryo axilis in albumine copioso. 
Herbae tuberosae ditionis Mediterraneae atque Europae cen- 
tralis. Tuber rotundatum folia atque pedunculum medio emittens 
vel ovoideum folia latere proferens. Turiones plerumque post ca- 
taphylla pauca folia duo atque pedunculum solitarium, raro duos 
emittentes. Foliorum petiolus breviter vel longe vaginatus, lamina 
hastato-sagittata vel sagittata. Pedunculus petiolo brevior vel eum 
Superans. Spatha marcescens tubo oblongo vel ovoideo fauce le- 
viter constricta, lamina ovato- vel oblongo-lanceolata , denique an- 
trorsum vel retrorsum versa. Spadicis quam spatha plus minusve 
brevioris inflorescentia feminea sessilis elongato- vel breviter cy- 
lindroidea a mascula plerumque breviore interstitio raro nudo, 
saepissime genitalibus rudimentariis obsesso sejuncta, appendix 
Supra genitalia rudimentaria superiora 1—6 - cycla plerumque sti- 
pitiformi, deinde sensim vel subito in clavam conoideam vel cy- 
lindroideam vel digitiformem atropurpuream vel flavam dilatata. 
Observ. Qui genitalium rudimentariorum atque appendicis na- 
turam minime essentialem intellexit atque in speciminibus cultis 
eorum variabilitem observavit, insuper ejusdem speciminis genera- 
tiones insequentes foliis suis diversas esse cognovit, mecum con- 
sentiet species numerosas a cl. Schott distinctas nullo modo con- 
servari posse. 
Sect. I. Gymnomesium Schott (sub titulo generis) in Oest. Bot. 
Wochenbl 1855 p. 17, Syn. Ar. 8, Gen. Ar. t. 12, Prodr. 73. 
Spatha marcescens. Inflorescentia iaculi a feminea spatio brevi 
